ZÁMER a PODMIENKY priameho nájmu majetku Žilinského samosprávneho kraja

**č. 04/2017/DA**

**Dopravná akadémia, Rosinská cesta 2, 010 08 Žilina** (ďalej len „vyhlasovateľ“) podľa § 9 a ods. 9 zákona č. 446/2001 Z. z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom Žilinského samosprávneho kraja (ďalej len „Zásad“) zverejňuje **zámer prenajať časť** svojho dočasne prebytočného majetku **formou priameho nájmu.**

**Predmetom nájmu je časť pozemku:**

- vonkajšieho areálu Strediska odbornej praxe Dopravnej akadémie, Košická cesta 2, parcela KN-C č. 5396/20, katastrálne územie Žilina, zapísané na LV č. 466 za účelom umiestnenia reklamného billboardu, o výmere 9 m2.Súčasťou pozemku je reklamný stožiar vo vlastníctve inej právnickej osoby.

**Podmienky priameho nájmu:**

1. **Najnižšia ponuková cena za predmet nájmu:**

nájom 366,70 eur/ m2 / rok , t.j minimálne 3 300,00 eur/ 1 rok nájmu.

1. **Doba nájmu:** pozemok o rozmere 9 m2 sa prenajíma na dobu jedného roka a to najneskôr od 01.12.2017 do 31.12.2018, s možnosťou predĺženia formou Dodatku maximálne na dobu 5 rokov.
2. **Účel nájmu:** reklama a propagácia
3. **Lehota na doručenie** cenových ponúk záujemcov je **do 29.11.2017 do 10.00 hod.** Ponuku treba predložiť na sekretariáte vyhlasovateľa alebo poštou na adresu: Dopravná akadémia, Rosinská cesta 2, 010 08 Žilina tak, aby bola zaevidovaná na sekretariáte vyhlasovateľa do 29.11.2017, do 10.00 hod.
4. **Ponuka uchádzača musí obsahovať:** meno, priezvisko, adresu fyzickej osoby,

resp. názov, sídlo a IČO právnickej osoby, zastúpenie, ponúkanú cenu a spôsob jej zaplatenia, účel využitia predmetu nájmu vzhľadom na predmet činnosti, ktorý záujemca bude na predmete nájmu vykonávať.

1. Ponuka musí byť v zalepenej obálke, označenej heslom „**Priamy nájom č.04/2017, NEOTVÁRAŤ“**.
2. Obhliadku miesta nájmu je možné uskutočniť vo vopred dohodnutých termínoch podľa záujmu uchádzačov tak, že uchádzač nahlási svoj záujem o miestnu obhliadku predmetu nájmu telefonicky, na tel. číslo +421 905 586 370, Mgr. Márii Hubočanovej.
3. Vyhlasovateľ je oprávnený zmeniť alebo zrušiť podmienky nájmu, odmietnuť všetky predložené ponuky. Každý uchádzač je oprávnený oboznámiť sa s identifikačnými údajmi predmetu nájmu, (list vlastníctva, prípadne iné písomnosti a skutočnosti súvisiace s predmetom nájmu), u kontaktnej osoby: Mgr. Mária Hubočanová, tel. mobilné číslo +421905 586 370, e-mail: mhubocanova@doaza.edu.sk. Uchádzač sa podaním svojej ponuky zaväzuje zachovať mlčanlivosť o všetkých skutočnostiach, o ktorých sa dozvie v súvislosti s procesom získania informácií ohľadom nájmu.
4. Vyhodnotenie predložených ponúk sa vykoná na Dopravnej akadémii, Rosinská cesta 2, 010 08 Žilina, komisionálne (najmenej traja členovia). S víťazom predloženej ponuky môže správca majetku so súhlasom predsedu Žilinského samosprávneho kraja uzatvoriť nájomnú zmluvu podľa dohodnutých podmienok.

V Žiline, dňa 20.10.2017

**Za vyhlasovateľa:** Ing. Mária Vítová, PhD.

poverená vedením DA